ຂປລ. ໃນວັນທີ 10 ຕຸລາ 2018 ທີ່ສູນກາງຊາວໜຸ່ມ ປະຊາຊົນປະຕິວັດລາວ ໄດ້ຈັດກອງປະຊຸມວິທະຍາສາດລະດົມຄວາມຄິດໃສ່ 3 ນິຕິກຳ ຂອງສະມາຄົມນັກທຸລະກິດ ໜຸ່ມແຫ່ງຊາດລາວ.
ກອງປະຊຸມດັ່ງກ່າວ, ຈັດຂຶ້ນເພື່ອລະດົມຄວາມຄິດ ຈາກນັກທຸລະກິດໜຸ່ມທົ່ວປະເທດ ເພື່ອປະກອບໃສ່ 3 ນິຕິກຳຂອງສາມາຄົມນັ ກທຸລະກິດໜຸ່ມແຫ່ງຊາດລາວ ເປັນຕົ້ນແມ່ນ ຮ່າງຂໍ້ຕົກລົງວ່າດ້ວຍພາລະບົດບາດ ແລະ ການເຄື່ອນໄຫວຂອງສະມາຄົມ ນັກທຸລະກິດໜຸ່ມແຫ່ງຊາດລາວ; ຮ່າງປັບປຸງກົດລະບຽບຂອງສະມາຄົມນັກທະລະກິດໜຸ່ມ ແລະ ໂຄງຮ່າງແຜນຍຸດທະສາດ ການພັດທະນາ ສະມາຄົມນັກທຸລະກິດໜຸ່ມແຫ່ງຊາດລາວ ປີ 2018-2022.
ໃນໂອກາດດັ່ງກ່າວ, ທ່ານ ຄຳແສນ ສີສະວົງ ປະທານສະມາຄົມ ນັກທຸລະກິດໜຸ່ມແຫ່ງຊາດລາວ (ສທໜ), ໄດ້ໃຫ້ຮູ້ວ່າ: ສະມາຄົມນັກທຸລະກິດໜຸ່ມແຫ່ງຊາດລາວ ມີໜ້າທີ່ໃນການສ້າງນັກທຸລະກິດໜຸ່ມ ແລະ ປຸກລະດົມຜູ້ປະກອບການນັກທຸລະກິດ ເຂົ້າເປັນສະມາຊິກ ຂອງສະມາຄົມນັກທຸລະກິດໜຸ່ມ ໃນຂອບເຂດທົ່ວປະເທດ; ສ້າງຄວາມເຂັ້ມແຂງຢ່າງຮອບດ້ານ ໃຫ້ແກ່ສະມາຊິກຂອງ ສທໜ ເປັນຕົ້ນແມ່ນການຝຶກອົບຮົມ, ຈັດສຳມະນາ, ການໄປທັດສະນະສຶກສາ, ຈັດງານວາງສະແດງສິນຄ້າ ແລະ ພົບປະທາງດ້ານທຸລະກິດ; ພ້ອມນີ້ສະໜັບສະໜູນ ແລະ ສ້າງເງື່ອນໄຂໃຫ້ສະມາຊິກ ໃນການເຂົ້າເຖິງແຫລ່ງທຶນ ເພື່ອເປັນການຂະຫຍາຍທຸລະກິດ ໂດຍການສ້າງຕັ້ງກອງທຶນຂອງສະມາຄົມ. ພ້ອມນີ້, ສທໜ ຍັງເປັນເສນາທິການໃຫ້ແກ່ພັກ-ລັດ, ສູນກາງຊາວໜຸ່ມ ປະຊາຊົນປະຕິວັດລາວ ແລະ ນຳເອົາຄຳສະເໜີຕ່າງໆ ຂອງສະມາຊິກສະເໜີ ຕໍ່ພາກສ່ວນກ່ຽວຂ້ອງ.
ຂ່າວ: ສົມຫວັງ
ເນື້ອໃນ: ຂປລ